CELEX: 32014D0358
Language: et
Date: 2014-06-13 00:00:00
Title: 2014/358/EL: Komisjoni rakendusotsus, 13. juuni 2014 , tarbija poolt akendele ja rõduustele paigaldatavaid lastekindlaid lukustusseadmeid käsitleva Euroopa standardi EN 16281:2013 vastavuse kohta Euroopa Parlamendi ja nõukogu direktiivi 2001/95/EÜ üldisele ohutusnõudele ning selle standardi viitenumbri avaldamise kohta Euroopa Liidu Teatajas  EMPs kohaldatav tekst

14.6.2014   
            
            
               ET
            
            
               Euroopa Liidu Teataja
            
            
               L 175/43
            
         KOMISJONI RAKENDUSOTSUS,
   13. juuni 2014,
   tarbija poolt akendele ja rõduustele paigaldatavaid lastekindlaid lukustusseadmeid käsitleva Euroopa standardi EN 16281:2013 vastavuse kohta Euroopa Parlamendi ja nõukogu direktiivi 2001/95/EÜ üldisele ohutusnõudele ning selle standardi viitenumbri avaldamise kohta Euroopa Liidu Teatajas
   
   (EMPs kohaldatav tekst)
   
      (2014/358/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artikli 4 lõike 2 esimest lõiku,
   ning arvestades järgmist:
   
               (1)
            
            
               Direktiivi 2001/95/EÜ artikli 3 lõike 1 kohaselt võivad tootjad turule viia ainult ohutuid tooteid.
            
         
               (2)
            
            
               Direktiivi 2001/95/EÜ artikli 3 lõike 2 teise lõigu kohaselt loetakse toode asjakohaste riiklike standarditega reguleeritavate ohtude ja ohukategooriate osas ohutuks, kui see vastab vabatahtlikele riiklikele standarditele, millega on üle võetud Euroopa standardid, mille viitenumbrid peab komisjon olema avaldanud Euroopa Liidu Teatajas vastavalt kõnealuse direktiivi artikli 4 lõikele 2.
            
         
               (3)
            
            
               Direktiivi 2001/95/EÜ artikli 4 lõike 1 kohaselt töötavad Euroopa standardiorganid Euroopa standardid välja komisjoni antud volituste alusel.
            
         
               (4)
            
            
               Direktiivi 2001/95/EÜ artikli 4 lõike 2 kohaselt peab komisjon nende standardite viited avaldama.
            
         
               (5)
            
            
               Komisjon võttis 7. jaanuaril 2010 vastu otsuse 2010/11/EL ohutusnõuete kohta, millele peavad Euroopa Parlamendi ja nõukogu direktiivi 2001/95/EÜ kohaselt vastama akende ja rõduuste isepaigaldatavaid lapsekindlaid lukustusseadmeid käsitlevad Euroopa standardid (2).
            
         
               (6)
            
            
               10. mail 2010 andis komisjon Euroopa standardiorganitele standardimisvolituse M/465 standardite väljatöötamiseks tarbija poolt akendele ja rõduustele paigaldatavate lastekindlate lukustusseadmete jaoks eesmärgiga käsitleda väikestest osadest põhjustatud lämbumisohtu, teravatest servadest ja väljaulatuvatest osadest tulenevat füüsilise vigastuse ohtu ning sõrmede vahelejäämise ohtu. Lisaks on volituses nõutud, et tuleb määratleda sobivad lastekindluse katsed, et tagada lukustusseadmete konstruktsiooni terviklikkus kogu eeldatava kasutusaja jooksul ning tagada nende kulumis- ja ilmastikukindlus.
            
         
               (7)
            
            
               Euroopa Standardikomitee (CEN) võttis komisjoni volituse alusel vastu Euroopa standardi EN 16281:2013, milles käsitletakse tarbija poolt akendele ja rõduustele paigaldatavaid lastekindlaid lukustusseadmeid.
            
         
               (8)
            
            
               Euroopa standard EN 16281:2013 vastab volitusele M/465 ja direktiivi 2001/95/EÜ üldisele ohutusnõudele. Selle standardi viide tuleks seega avaldada Euroopa Liidu Teatajas.
            
         
               (9)
            
            
               Käesolevas otsuses sätestatud meetmed on kooskõlas direktiivi 2001/95/EÜ alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa standard EN 16281:2013 „Laste ohutust tagavad tooted — Tarbija poolt akendele ja rõduustele paigaldatavad lastekindlad lukustusseadmed — Ohutusnõuded ja katsemeetodid” vastab kõnealuses standardis käsitletavate ohtude osas direktiivi 2001/95/EÜ üldisele ohutusnõudele.
   Artikkel 2
   Viide standardile EN 16281:2013 avaldatakse Euroopa Liidu Teataja C-seerias.
   Artikkel 3
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 13. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 11, 15.1.2002, lk 4.
   
      (2)  ELT L 4, 8.1.2010, lk 91.